a) (Christus säger:) Regi præcipio, ut ad inimicos quantotius poterit se transferat, quod si magnum reputat esse, quod facit pro me, majora ego feci pro eo, quia vitæ meæ non peperci pro eo. … Episcopo Aboensi præcipio, ut negotium ad summum pontificem transferat, cui præcipio nihil diminuere, sed permitto addere, quæ ad honorem meum sunt et ad salutem animarum. b) Maria dixit sanctæ Birgittæ: … Sed dic sibi (= magister Petrus, Birgittas biktfader), quod ostendat ea (= gudstjänstordningen för Vadstena kloster) dilecto amico vero episcopo Hemmingo, quod ipse, si velit, potest addere vel planare. c) Dominus Hemmingus Aboensis episcopus, cum legacione diuina fungeretur in Francia et Anglia et videret reges minus beniuolos ad recipiendum verba Dei, scilicet reuelaciones illas tangentes reges et guerram regnorum Francie et Anglie, que reuelaciones continentur in quarto libro celestium releuacionum quasi in fine capituli: turbatus in corde etc.; cui obdormienti domina Brigida apparuit et dixit: cur turbaris? redibis ad tuam patriam prospere et facies fructum animarum, set scito, quod nondum finietur plaga eorum ad quos missus es, quia indurata sunt corda eorum contra Deum et tribulabuntur adhuc, donec humilientur.